paragraph_text: Durhamska katedrala Krista, Blažene Djevice Marije i Svetog Cuthberta Durhamskog je katedrala i sjedište anglikanskog biskupa u Durhamu, sjeverna Engleska. U hijerarhiji engleske crkve ona je na četvrtom mjestu i njen biskup se nalazi s desne strane kralja za vrijeme krunidbe. U njoj se svaki dan obavljaju pjevane mise s Durhamskim korom, osim ponedjeljkom. mini|lijevo|300px|<center>Durhamska katedrala iz zraka Nalazi se na strateškom pložaju iznad rijeke Wear, u blizini Durhamskog dvorca, preko puta Palače Green. S tornjem visine 66 m s kojega se pruža fantastičan pogled na okolicu, katedrala je glavna turistička atrakcija u gradu. Kao jedan od najljepših primjera normanske arhitekture upisana je na UNESCO-ov popis mjesta svjetske baštine u Europi.